CELEX: 32014D0849
Language: sk
Date: 2014-11-26 00:00:00
Title: 2014/849/EÚ, Euratom: Vykonávacie rozhodnutie Komisie z  26. novembra 2014 , ktorým sa mení rozhodnutie 90/179/Euratom, EHS, ktorým sa Spolkovej republike Nemecko povoľuje použitie štatistík za skoršie roky ako predposledný rok a nezohľadňovanie niektorých kategórií transakcií alebo použitie určitých približných odhadov na výpočet základu vlastných zdrojov založených na DPH [oznámené pod číslom C(2014) 8931]

28.11.2014   
            
            
               SK
            
            
               Úradný vestník Európskej únie
            
            
               L 343/43
            
         VYKONÁVACIE ROZHODNUTIE KOMISIE
   z 26. novembra 2014,
   ktorým sa mení rozhodnutie 90/179/Euratom, EHS, ktorým sa Spolkovej republike Nemecko povoľuje použitie štatistík za skoršie roky ako predposledný rok a nezohľadňovanie niektorých kategórií transakcií alebo použitie určitých približných odhadov na výpočet základu vlastných zdrojov založených na DPH
   
      
         [oznámené pod číslom C(2014) 8931]
      
   
   (Iba nemecké znenie je autentické)
   
      (2014/849/EÚ, Euratom)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 284 smernice Rady 2006/112/ES (2) môže Nemecko naďalej poskytovať odstupňované daňové výhody, ak využilo možnosť stanovenú v článku 14 smernice Rady 67/228/EHS (3); tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               V liste z 29. apríla 2014 (4) Nemecko požiadalo o zrušenie povolenia súvisiaceho s odstupňovanými daňovými výhodami, pretože už neudeľuje odstupňované daňové výhody malým podnikom.
            
         
               (3)
            
            
               Preto je vhodné rozhodnutie Komisie 90/179/Euratom, EHS (5) zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V prvom odseku článku 3 rozhodnutia 90/179/Euratom, EHS sa slová „vypočítať nevybranú daň z dôvodu odstupňovaných daňových výhod poskytnutých na základe článku 24 ods. 2 šiestej smernice a“ vypúšťajú.
   Článok 2
   Toto rozhodnutie je určené Spolkovej republike Nemecko.
   
      V Bruseli 26. novembra 2014
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Druhá smernica Rady 67/228/EHS z 11. apríla 1967 o zosúladení právnych predpisov členských štátov v oblasti daní z obratu — Štruktúra a postupy na uplatňovanie spoločného systému dane z pridanej hodnoty (Ú. v. ES 71, 14.4.1967, s. 1303/67).
   
      (4)  Ares(2014) 1340946.
   
      (5)  Rozhodnutie Komisie 90/179/Euratom, EHS z 23. marca 1990, ktorým sa Spolkovej republike Nemecko povoľuje použitie štatistík za skoršie roky ako predposledný rok a nezohľadňovanie niektorých kategórií transakcií alebo použitie určitých približných odhadov na výpočet základu vlastných zdrojov založených na DPH (Ú. v. ES L 99, 19.4.1990, s. 28).